**Muudatus nr 2**

08.08.2022 sõlmitud

üürilepingu nr KPJ-4/2020-307 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Sotsiaalkindlustusamet**, registrikood 70001975,asukoht Paldiski mnt 80, Tallinn 15092 (edaspidi nimetatud **üürnik**), mida esindab põhimääruse alusel peadirektor Maret Maripuu,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 08.08.2022 sõlmitud üürileping nr KPJ-4/2020-307 (edaspidi nimetatud **leping**), mille kohaselt on üürnikul õigus kasutada **Pärnus Akadeemia tn 2** asuvat üüripinda;
2. üürnik on avaldanud soovi alates 01.11.2023 loobuda III korrusel asuvast ruumist (nr 303), mistõttu muudetakse alates 01.11.2023 üürniku üüripinda ning üüri- ja kõrvalteenuste tasusid;
3. seoses teenindusala ümberkorraldusega on muutunud Akadeemia tn 2 ruumide nr 103 ja 104 jaotus ühiskasutuses hoone pind ainukasutuses pinnaks ja ruumide nr 105.1, 105.2 ja 105.3 jaotus ühiskasutuses muu pind (hoone) ainukasutuses pinnaks, mistõttu on korrigeeritud asutusehoone eksplikatsiooni ja plaane lepingu lisas 1 ning üüri- ja kõrvalteenuste tasusid lisas 3;
4. üürileandja on 06.03.2023 kirjaga teavitanud üürnikku lepingu tingimuste muutmisest alates 01.01.2024,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste** **punkti 2.1** ning lugeda see alates 01.11.2023 õigeks alljärgnevas sõnastuses:

**„2.1.** Üürniku kasutuses olev **üüripind asutusehoones kokku:**

2.1.1. alates 01.11.2023 kuni 30.11.2023 arvestuslikult 541,0 m², millest:

**2.1.1.1.** 319,4 m² on üürniku ainukasutuses;

2.1.1.2. 221,6 m² on proportsionaalne osa üürnike ühiskasutuses olevast pinnast.

* + 1. **alates 01.12.2023** arvestuslikult **570,9** m², millest:
       1. 355,4m² on üürniku ainukasutuses;
       2. 215,5m² on proportsionaalne osa üürnike ühiskasutuses olevast pinnast.“.

1. Muuta lepingu **lisa nr 1 „Üüripinna plaanid ja eksplikatsioon“** ja asendada see alates 01.11.2023 kokkuleppe lisaga nr 1 ja alates 01.12.2023 kokkuleppe lisaga nr 2.
2. Muuta lepingu **lisa nr 3 „Üür ja kõrvalteenuste tasu“** ja asendada see alates 01.11.2023 kokkuleppe lisaga nr 3.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

1. **Lepingu lisa nr 1 - Üüripinna plaanid ja eksplikatsioon (alates 01.11.2023)**
2. **Lepingu lisa nr 1 - Üüripinna plaanid ja eksplikatsioon (alates 01.12.2023)**
3. **Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Maret Maripuu

haldusteenuste direktor peadirektor

Riigi Kinnisvara AS Sotsiaalkindlustusamet